Nafarroako Hitza | Albisteak Archives - Page 89 of 120 - Nafarroako Hitza Albisteak – Page 89 – Nafarroako Hitza\nRotaflexaren prozesioa »\n01st Apr | Albisteak, Gizartea, Ingurunea, nafarroa |\t2337\nAste Santua zen. 1996ko apirilaren 6a. 07:15 aldera. Desconstrucciones Itoiz enpresako zortzi langile eraikitzen ari ziren Itoizko urtegiko hormara hurbildu ziren. Lan jantzien azpian, Itoizko urtegiaren aurkako elastikoak zituzten. Helburu zehatzarekin joan ziren urtegira: porlana garraiatzeko sistemako kableak moztea. Horman, rotaflexak hartu zuen hitza, eta haren diskurtsoaren amaieran, helburua betetzea lortu zuten solidarioek: kableak moztu, eta sutan erori ziren. Urtegiko lanak bederatzi hilabetez geldiarazi zituzten.\nHogei urte beteko dira datorren astean, hilaren 6an, Itoitzekin Elkartasuna taldeko kideek kableak moztu zituztela. Hura izan zen solidarioen ekintzarik ikusgarriena, bai eta eraginkorrena ere. Ez bakarrik lanak hainbat hilabetez gelditzea lortu zutelako; Itoizko auzia Euskal Herriko mugetatik kanpo eraman zutelako ere bai. Bederatzi hilabeteko etenaldiaren ondotik, hala ere, obrek aurrera jarraitu zuten. 2004. urteko urtarrilaren 19an, urtegia betetzen hasi zirela ospatu zuen Nafarroako Gobernuak, Iruñeko Baluarten.\n“Oso ekintza interesgarria izan zen, eta piztu zuen halako garra. Garai hartan, proiektua gelditzeko esperantza bazen. Izan zituen ondorio latzekin ere, ekintza positiboa izan zela uste dut. Onartu behar dugu haiek irabazi zutela, urtegia egin baitzuten, baina gure ahalegina eta gure lana hor daude”. Horixe nabarmendu zuen Itoitzekin Elkartasuna taldeko kide Julio Villanuevak, 2013an, urtegiaren azpian gelditu diren herriak bota zituztela hamar urte bete zirenean.\nVillanueva izan zen kableen mozketagatik espetxean sartu zituzten hiru solidarioetako bat. Iñaki Garia Koch izan zen kartzelan sartzen lehena, 2001. urtean. Ia lau urte eman zituen barruan. 2004ko martxoan, Ibai Ederra espetxeratu zuten, eta bi urte eta erdi pasatxo egon zen kartzelan. Villanueva, berriz, 2007ko abuztuan sartu zuten espetxean, eta urte bereko abenduan atera zuten.\nItoizko urtegiko kableak moztu zituzten Itoitzekin Elkartasuna taldeko zortzi kideek lau urte eta hamar hilabeteko espetxe zigorra jaso zuten, bahiketagatik, hainbat minutuz obrak zaintzen zegoen zinpeko guarda lotu zutelako. “Zorrotzak izan ginen, eta obretan inor ez zegoen momentuan joan ginen. Baina zinpekoa han zen, eta aitzakia hori baliatu zuten legez kanpoko atxiloketa egozteko”, gogoratu zuen Villanuevak, 2013an egindako elkarrizketan.\nSolidarioekin batera, hainbat kazetari izan ziren 1996ko apirilaren 6ko ekintza haren lekuko. Tartean zen Egunkaria-ko Iruñeko delegazioko kide Ana Unanue. Kableen mozketaren hamargarren urteurrenean, goizalde hartakoak gogoratu zituen Unanuek BERRIA-n: “Eguna argitu aurretik lo kuluxka egiteko esan ziguten. Baina nik ezin nuen. Nerbioek jota nintzen, gaizki aterako zela pentsatuz. Baina oso azkar joan zen dena, eta garbi”.\nZinpeko guarden haserrearen lekuko izan ziren kazetariak. Solidarioek lurrean botata jaso zuten jipoiarena ere bai. Ekintza amaituta, Guardia Zibilaren zain gelditu ziren Itoitzekin Elkartasuna taldeko kideak. Ez zuten ihes egiteko asmorik. Unanuek argi zuen ekintzaren irudiak suntsitu nahiko zituztela zinpekoek eta guardia zibilek. Ez zuten lortu, ordea. Argazkiak egin, eta berehala atera zituzten filmak handik taldeko hainbat kidek. Unanuek berak, bularretakoan bazituen bi film gordeta. Kableen mozketa gertatu eta gero, Egunkaria-ko Iruñeko egoitzako atea indarrez ireki, eta hankaz gora jarri zuten bulegoa. Ustez, argazki film haien bila. Ez ziren han gordeta, ordea.\nEkintza egin eta gero, kazetariek ordu eta erdi egin zuten Agoizko Guardia Zibilaren egoitzan. Anitzez ere denbora gehiago eman zuten han Itoitzekin Elkartasuna taldeko kideek. Nafarroako eta Espainiako gobernuak hasieratik saiatu ziren haien jarduera kriminalizatzen, solidarioek salatu zutenez. Langileen lanpostuen gaia baliatu zuten jendearen artean eztabaida pizteko.\nItoitzekin Elkartasuna taldeko kideek ere eztabaida piztea izan zuten helburu, eta Europan bira egin zuten, haien aurkako auziaren eta Itoizko urtegiaren berri zabaltzeko. Elkartasuna jaso zuten trukean, munduko hamaika txokotatik.\nEz zen nahikoa izan, ordea, proiektua behin betiko gelditzeko. Kableak moztu zituztenean, bazen urtegia legez kanpokoa zela erraten zuen sententzia. Betetzeko ezin ordain zitekeen bermea jarri zutela izan zen proiektua ez gelditzeko gakoa.\n2003. urtean bota zituzten urtegiak egun azpian dituen herriak. Geroztik, zazpi herri pobreago da Nafarroa. Auzia, halere, ez da amaitu. Segurtasun arazoak ez dira desagertu. Galdutako herrien memoria ere ez.\n01st Apr | Albisteak, Iritzia, nafarroa |\t909\nZaila egiten zait egoera irudikatze hutsa. Zaila eta mingarria. Dagoeneko ia laurogei urte pasatu dira Artazutik eraman eta hil zituztela.\nLau anaia ziren: Jose, Felix, Ezekiel eta Florencio Bengoetxea Arellano. Antzeko zortea izan zuten denek: hiru Etxauriko hobi komunean daude, eta laugarren anaia, Erreniegan. Lanean zeudela harrapatu zituzten Jose, Felix eta Ezekiel, segan ari zirela, eta atxilo eraman. 1936ko abuztua zen. Handik, Ezkabako kartzelara bidali zituzten. Gerora, Iruñeko espetxera mugitu zituzten, eta handik atera zituzten Etxaurin erailtzeko. Florencio Garesen egon zen preso, Astraingo atakan hil zuten ondoren. Haien delitu bakarra sindikatu bateko kide izatea zen. Akusazioa: “Lurraren Langileen Elkartearen propagandista eta buruzagiak” izatea.\nGaresti ordaindu zuten, garestien ordaindu zutenak izan ziren, baina ez bakarrak. Sortzez Artazukoa baina Garesko herritarra zen Clemente Reta Viguriari ere heriotza esleitu zioten, eta Etxauriko hobi komunean dago, lehen aipatu ditugun beste hiru anaiekin batera. Longidan bizi eta jaiotzez Artazukoa zen Zakarias Bengoetxea Ruiz ere hil zuten Elon.\nBengoetxea Arellano anaietatik bi gelditu ziren bizirik; Flaviano eta Timoteo, biak ala biak frontera bidaliak, haien anaiak hil zituztenen ondoan, derrigorturik. Azanza anaiak eta Doroteo Urra, Herriko Etxeko kideak denak, preso izan ziren Iruñean. Valeriano Ugarte eta Pedro eta Victor Bengoetxeak nahiago izan zuten ihes egin; Tomas Aldazek taberna itxi eta Frantziara egin zuen alde (han hil zen bere semeetako bat, nazien kontra borrokan). Severiano Bengoetxeak ere muga pasatu zuen, baina errepublikarrekin borrokara itzuli zen. Santoñako kartzelan egon zen. Ez zen hartaz besterik jakin, baina Errusian ikusi omen zuten azkenekoz, II Mundu Gerran.\nEz zen samurra gure herrian bizitzea. Tradizio karlista handiko herria zen Artazu; gutxi ziren (aurretik ere kasik nahitaezkoa zen) arautik ateratzen ziren herritarrak. Gutxi ziren, baina errepresioa zuzenean jasan zuten. Modesto Azkonak uko egin zion gerrara joateari eta, jazarpenak bultzatuta, Garesera joan zen bizitzera. Ondotik, sei hilabetez izan zen espetxean anaiarekin, Franco eta gerrari buruzko iruzkinak egitea egotzita. Artazuk ez zituen 400 biztanle ere, eta badaude kontatzekoak. Historiaren atzeko aldean egoten diren horiek guztiek ere, emakumeek, izanen zuten zer esana. Izanen zuten zer bizia eta zer sufritua. Gizonen historia kontatzen dugu, baina zer gertatu zitzaien emakumeei? Nolakoa izan zen haien aurkako errepresioa?\nIrailean omenaldi txiki bat eginen zaie hildakoei eta Artazuko lurretan erail zituzten beste bi gizon ezezaguni. Isiltasunak hartu zituen gure herriak. Berandu da; senide gutxik ikusiko dute, baina ez gaitzala berriz ahanzturak harrapa. Bizirik jarraitzen dutelako gure memorian.\nElkartasunaren ordua »\n25th Mar | Albisteak, Gizartea, nafarroa, Politika |\t1281\nLotsa-lotsa eginda nago”. Irune Lekaroz iruindarrak erran ditu hitzok, baina sentimendu hori herritar anitzengan nagusitu da, ikusita Europa nola hartzen ari den Siriatik eta gerra pairatzen ari diren bertze hainbat herritatik ihes egindakoak. “Ailegatzen zaizkigun irudiek guztiz lotsatzen eta tristetzen naute”. Lekaroz Nafarroako Gobernuak osatutako zerrendan diren boluntarioetako bat da. Hainbat hizkuntza badaki, eta gela bat hutsik du etxean. “Lagundu nahi dut”.\nAre gehiago, orain. Ostiralean, Europako atea ixtea erabaki zuen Bruselak; kolpe batez, gainera. Gerratik ihes egindakoei babesa emateko legezko betebeharra du, baina bizkarra eman dio. Bai betebehar horri, bai eta Europara babes horren bila etorri diren migratzaileei ere. Bruselak Turkiarekin tratua egin du, eta Europara sartu nahi dutenei atea blokeatu die. Astelehenean, gobernuz kanpoko erakundeak kanporatzen hasi ziren Lesbos irlatik (Grezia); Europako Batasuna hasi da iheslariak Turkiara itzultzen.\n“Hau da Europaren benetako aurpegia; baina ez da oraingo kontua. Ceutan eta Melillan ere gertatu zen; handik sartu nahi zuten migratzaileak bota zituen Espainiak, eta mozal legea erabili zuen legez kanpokoa zena legezko bilakatzeko; gauza bera egiten ari dira orain”. Horixe salatu du Javier Indurainek. SOS Arrazakeria taldeko kidea da, bai eta Iruñea Harrera Hiria plataformakoa ere. Hainbat aldiz atera da karrikara azken egunotan, ehunka herritarrekin batera, migratzaileei “benetako Europaren” mezua helaraztera: “Ongi etorri!”.\nIrune Lazkozek ere karrikan salatu du azken egunotan Bruselaren eta Turkiaren arteko akordioa. Etsipena eragin dio hitzarmen horrek. Lagundu nahi eta zer egin ez jakiteak ere amorratzen duela onartu du. Duela astebete Nafarroako Gobernuko eta Gurutze Gorriko kideekin bilera egin zuten iheslariak laguntzeko izena eman dutenek. Ehun herritar baino gehiagok egin zuten bat. Proposamenak eskatu zizkieten gobernuko ordezkariek boluntarioei, eta batek baino gehiagok eskatu zien agintariei hegazkin bat bidal dezatela, Nafarroak hartuko dituen iheslarien bila. “Badakigu ez dela posible, baina etsita gaude, suminduta, haserre. Ezin dugu gertatzen ari dena onartu”.\nNafarroako Gobernua 300 iheslari hartzeko prest agertu zen, joan den irailean. Oraingoz, hamasei baino ez dira ailegatu herrialdera, Gurutze Gorria erakundearen bitartez. Siriarrak dira, baina Ceuta eta Melillatik ailegatu dira Nafarroara. Egunotan hogei pertsonako bertze talde bat ailegatzekoa da, bi hiri horietatik ere.\n300eko kupotik, bat ere ez\n“Nafarroak hartu nahi zituen 300 horietatik, beraz, bakar bat ere ez da ailegatu”, nabarmendu du Indurainek. Egoera antzekoa da bertze hamaika tokitan. Izan ere, iheslarien krisia hasi zenean, 159.000 hartzeko prest agertu zen Europako Batasuna. Denera, 1.000 ere ez ditu hartu. Nafarroan, gobernuak argi utzi du “arrazoi humanitarioak lehenetsi” behar direla, bertzelako arrazoien gainetik, baina iheslariak laguntzeko eta hartzeko eskumena Espainiako Gobernuarena dela.\nEskumenen eta arduren banatze horren erdian daude zerbait egin nahi duten herritar anitz. “Lagundu nahi dugu, baina ez digute uzten; ez dakigu nola egin”. Horixe nabarmendu du Irantzu Ansorenak. Irurtzungoa da, baina Zizurren ari da iheslarientzako haur-eramaileak jasotzen, iheslariei bidaltzeko. “Donostiako bi emakumek jarri zuten egitasmoa martxan, eta bat egitea erabaki nuen. Haur anitz ikusten ditugu hedabideen bidez ailegatzen zaizkigun irudietan; besoetan eraman behar dituzte haien gurasoek. Haur-eramaileak bidaltzea da ahal dugun neurrian laguntzeko modua, erosoago eta seguruago mugi daitezen”.\nMartxoarekin batera hasi zen Ansorena haurrak eramateko motxilak eta antzekoak biltzen; hilaren amaieran Madrilera bidaliko ditu, eta handik eramanen dizkiete iheslariei. “Denera 40 inguru izanen ditut bidaltzeko”.\nAnsorenak bezala, elkartasuna azaltzeko moduak bilatu dituzte bertze herritar anitzek ere. Iheslariei ongi etorriak direla erran diete sare sozialetan zintzilikatu dituzten kartelen bidez, adibidez. Erakundeek ere bilatu dituzte keinuak egiteko bideak. Eguesibarko eta Zizur Nagusiko udalek, adibidez, Europako bandera kendu dute udaletxetik, azken egunotan. Nafarroako Parlamentuak ere bai. Iruñeko Udalak, berriz, adierazpena onartu zuen joan den astean, Bruselaren eta Turkiaren arteko akordioa gaitzetsi eta Europako mugak irekitzeko eskatzeko. Joan den irailetik, harrera hirien sareko partaide da Nafarroako hiriburua.\n“Elkartasuna ongi dago, eta behar da. Baina haratago jotzeko beharra ere bada. Gorago egin behar dugu so; agintariek ez badute deus egiten, elkartasunak bakarrik ezin izanen du arazoa konpondu”. Horixe uste du Unai Beroiz fotokazetariak. Turkian eta Grezian izan zen iaz, Dani Burgi eta Luis Carmona lankideekin. Beroiz ere karrikara atera da Turkiaren eta Bruselaren arteko akordioa salatzera. Argi du hobe dela akordio horrek lotuta duen diru saila bertze modu batera gastatzea: “Erabil dezatela, adibidez, gerra gelditzeko”. Badaki ez dutela eginen. Eta badaki, halaber, ateak itxi dituen Europa ere badela milaka eta milaka pertsona horiek iheslari bilakatu dituzten gerren erantzule.\nBeroizek argi utzi du: “Fotokazetariak gara, eta gure lana egitea da laguntzeko dugun modurik onena, gertatzen ari dena zabalduz, hitzaldiak emanez eta abar”. Onartu du, hala ere, Lesbosen gisako toki batean zuzenean esku hartu eta lagundu bertze erremediorik ez dela.\nBizi izandako hainbat pasadizok bereziki ukitu eta hunkitu zuten Beroiz, azaldu duenez. “Gogoan dut, adibidez, ordenagailu eramangarriari helduta ailegatu zen gizona. Txalupatik jaitsi, eta lehortzen hasi zen. Gailu horretan bere bizitza osoa zegoela erran zigun, eta, batez ere, bere curriculuma. Ingeniaria zen”.\nLesbosera ailegatu zen familia bat ere gogoan du Beroizek, bereziki, kideen eskuzabaltasunagatik. “Ez zuten deus, eta zuten apur hori eman nahi zizuten, lagundu izana eskertzeko”. Beroizen eta lankideen autoan sartu ziren familiako haurrak berotzeko, erabat bustita ailegatu baitziren. “Alaba txikiak bere panpina eman zigun eskertzeko”.\nJavier Indurainek “benetako Europa” hori aipatu du, berriz ere; Grezian iheslariak lagundu dituzten bertako herritarren adibidea. Bertze aldean kokatu du lagundu nahi izan duten herritar horiei isunak jarri dizkien Europa. Ez du erabaki horrek harritu SOS Arrazakeria taldeko kidea: “Europak bere egin ditu eskuin muturreko alderdien programak”. Kezkagarritzat jo du egoera hori, arrazakeriak gora egiteko testuingurua eman dezakeelako.\nNafarroan ere bai. Izan ere, iheslarien aurkako mezuak agertu dira hainbat tokitan. 2013an, herrialdean gertatu ziren 20 gorroto delituetatik 14 izan ziren arrazakeriagatik; 2014an, berriz, 24tik 13. Horren aurka egin zuten larunbatean, Iruñean. Arrazakeriaren aurkako eta migratzaile guztien aldeko mezua zabaldu zuten, karrikan, SOS Arrazakeriak, Amnesty Internationalek eta Paperak Denontzat elkarteak. “Gerrak, pobreziak edo klimaren aldaketak martxan jarritako migratzaile guztiei: ongi etorri!”.\n“Une historikoa da hau; ulertu behar dugu Europa betiko aldatzen ari dela” »\n25th Mar | Albisteak, Gizartea, nafarroa, Politika |\t1079\nIruñea Harrera Hiria plataformako kide da Txantreako Auzo Elkartea. Haren eskutik, hitza hartu zuen Dani Burgi fotokazetari iruindarrak, joan den astean, auzo horretako liburutegian. Lepo bete zuten aretoa haren azalpenak entzutera joan zirenek. Jakin-minez ziren. Turkian eta Grezian izan zen Burgi 2015 urte bukaeran; Alemaniaraino egin zuen bidaia iheslariekin. Hamaika galdera egin zizkioten entzuleek. Burgik ez du zalantzarik: “Argi izan behar dugu une historikoa dela oraingoa; ulertu behar dugu Europa betiko aldatzen ari dela. Gizarte oso bat ari da mugitzen”, azaldu zien.\nBurgik Turkian ikusitakoa nabarmendu zuen bere hitzaldian; Lesbosera jendez beteta ailegatzen ziren ontziak ateratzen ziren tokian gertatzen zena, alegia. Batetik, Izmir hiriko errealitatea jarri zuen Burgik mahai gainean: “Etorbide handi bat zegoen, iheslariz beteta; han mafiak ez ziren ezkutatzen; eta dendetan ere agerikoa zen errefuxiatuen kontura egiten zuten negozioa; plastikozko txalekoak eta antzekoak saltzen zituzten nonahi”.\nBertzetik, iheslari horiek ontziratzeko unekoak azaldu zituen fotokazetari nafarrak. Asos izeneko herrixka batean izan ziren Burgi eta haren bi lankideak. “Izmir hiriko etorbidean ikusitako jendetza ez zen inon ageri; egunean, ordea, 70 ontzi ari ziren Lesbosera gurutzatzen; non zegoen jendea?”. Basoan aurkitu zuten erantzuna. Han ezkutatzen ziren iheslariak, txalupan sartzeko unea ailegatu arte.\nUne horretan gertatzen zenaren lekuko izan zen Burgi. “Beldurgarria zen; pertsona horiek 1.500 edo 2.000 dolar ordaintzen zuten 10 kilometro eskaseko bidaia egiteko, eta inolako segurtasunik ez zuten”. Giza eskubideak etengabe urratzen zirela azaldu zuen Burgik: “Mafietako kideek plastikozko hodiekin kolpatzen zituzten. Labanak eta pistolak ere bazituzten”.\nEmakumeak eta haurrak jartzen zituzten ontzien erdian. Haien inguruan, berriz, gizonezkoak. “Tokia ahalik eta ongien aprobetxatzeko, bizkar-zorroa bota behar izaten zuten anitzetan. Hondartza ihes egin nahi zuten pertsona horien oroitzapenez beteta gelditzen zen. Zuten apurra, bota egin behar zuten”.\nUrduritasun handiko momentuak zirela erantsi zuen Burgik. “Ontzi bakoitzaren ardura zuen pertsonak ez zuen bidaia iheslariekin egiten; ontzian zirenen artean bat izendatzen zuten arduradun, eta hark gidatu behar izaten zuen ontzia, deus jakin gabe ere”. Txalupen egoera ere kaskarra izaten da. Elementu horiek guztiek egiten dute 10 kilometro eskaseko bidaia hain arriskutsu. “2016. urtea hasi zenetik hilaren 15a bitarte 456 pertsona hil dira, gutxienez, Mediterraneo itsasoan; 2015ean 3.695 hil ziren”. Iaz, hain zuzen, milioi bat pertsona sartu ziren Europan. Iheslarien kopurua, munduan, 60 milioira ailegatu da jada.\nErrealitate horren aurrean, herritar guztiek duten ardura nabarmendu zuen Burgik bere hitzaldian. “Gizarte gisa erantzun bat eman behar diogu gertatzen ari denari”. Kazetariak kezka agertu zuen iheslarien aurkako jarrerengatik. “Gorrotoaren diskurtsoak gora egin du, eta herritarrok ezin dugu horrelakorik onartu. Ez dago gure esku Siriako gerra gelditzeko boterea, adibidez, baina gure ardura da gerra hori geldi dezatela eskatzea; nire auzoan mezu hori zabaltzeko egin behar dut lan, eta, batez ere, iheslari horien larruan jartzeko ahalegina egin behar dugu”. Turkian eta Grezian ikusitakoak gogora ekarri zituen: jendearen beldurra, txalupatik jaisterakoan laguntzen zituzten ezezagunei ematen zizkieten besarkadak… eta, batez ere, aurrera egiteko duten gogoa.\nHamabost labankada, bi tiro »\n25th Mar | Albisteak, Gizartea, nafarroa, Politika |\t978\nIsiltasuna da nagusi aretoan, Alexandra Andinok (Tegucigalpa, Honduras, 1980) hitz egiten duen bitartean. Entzuleen emozioa baino ez da sumatzen. Eta nabarmena da. Naturaltasunez kontatu du Hondurasko ekintzaile transexualak bere istorioa. …\nEredu euskaldunak lortu du solaskidea »\n25th Mar | Albisteak, Gizartea, nafarroa |\t636\nBeharra, borondatea, edo biak batera. Arrazoi batengatik edo besteagatik urtetako borrokaren ostean euren helburuak lortuko dituzte Iruñeko Biurdana institutuan eta Sarrigurengo eskolan (Eguesibar). Lehenengoan urteak daramatzate ikastetxe berria eskatzen, masifikazioa dela eta. “Hiru aldiz handitu dute eraikina, baina jada ezin da gehiago zabaldu”, azaldu du Asier Azpilikueta Biurdanako ikasketa buruak. Sarrigurenen antzeko masifikazio arazoak dituzte, eta gainera, eskola bakarrean hizkuntza eredu guztiak nahastuak dituzte. D ereduko gurasoek hamaika mobilizazio egin dituzte eskola euskaldunaren alde. Orain, Nafarroako Gobernuak bi egoerei aurre egiteko hitza eman du: Iruñeko Sanduzelai auzoan institutu berria egin, eta Sarrigurenen bigarren eskola eraiki. Azken horretan, gainera, ikasleak hizkuntza ereduaren arabera banatzea lortu dute gurasoek.\nBiurdana institutua Iruñeko Donibane auzoan dago, eta eskola askotako ikasleak jasotzen ditu egun: lehenengo mailan Patxi Larrainzar eta Sanduzelai eskoletatik, eta hirugarrenean Irurtzundik. Era berean, hurrengo ikasturtean Orkoiengo eskolatik jasoko ditu gazteak, eta, bi urte barru, baita Buztintxuritik ere. Datozen urteetan institutuak ikasle berri ugari jasoko baditu ere, egun daudenak ez dira sartzen. Aurreko ikasturtetik, batxilergoko eskolak ondoan dagoen Donibane institutuan ematen dituzte. “UPNk ez du inoiz institutu berri bat egiteko erabakia hartu, adabakiak baino ez dituzte jarri”, salatu du Azpilikuetak.\nUrtez urte ikasle gehiago jasotzen ari dira Biurdanan, demografikoki asko handitu den inguru bateko D ereduko institutu bakarra delako. Egun erreferentzia edo tutoretza gela bakarra dute “soberan”. Hala ere, arazorik larrienak gela bereziekin dituzte: musika, plastika, teknologia eta gimnasioarekin. “Musika gela bat badugu, eta beste gela bati musika gela II deitzen diogu, baina ez dago horretarako prestatua. Teknologiarekin beste horrenbeste, tailer bat badugu, baina beste gela bat jarri behar izan dugu tailer gisa, eta plastika gelekin gauza bera”. Gela falta badute ere, horrek ikasle ratioetan eraginik ez duela azaldu du Azpilikuetak. “Ratio ofizialak DBHn 32koak dira, baina erabiltzen ditugu laguntza orduak ratio horiek jaisteko. Buruz ari naiz, baina izan daiteke lehenengo mailan 21-22, bigarrenean 22-23, hirugarrenean 21, laugarrenean 25, eta batxilerrean zerbait handiagoak”.\nZentro berria eraikitzea berri ona da Biurdanako ikasle, langile eta irakasleentzat. Hala ere, Azpilikuetak dio ikastetxea berandu helduko dela. “Gure kalkuluen arabera 2017-2018 ikasturterako ikasleak ez dira sartuko, ez gure eraikinean ezta ondoko institutuan dugun solairuan. Zentro berria 2018-2019 ikasturterako egingo dute. Beraz urte batean nahiko larri ibiliko gara”.\nSarrigurenen bi urrats\nSarrigurengo eskolako gurasoen borroka luzea izan da. Eguesibarko herri berria da Sarriguren: 16.000 lagun bizi dira eta eskola bakarra dute. “Herria eraiki zutenean, UPNk agindu zuen bi eskola egingo zituela”, azaldu du Amaia Zufiaur Sarrigurengo eskolako amak. Baina ez zen hori gertatu. Ikastetxe bakarra egin zuten, eta hizkuntza eredu guztiak nahastu zituzten: A, G eta D. Eredu euskalduneko gurasoek bi borroka izan dituzte beraz: eskola berria lortu, eta hizkuntza ereduaren arabera banatzea.\n“Eskola 700 ume hartzeko prestatua dago, eta 1.000 ikasle izan ditu”, salatu du Zufiaurrek. Urteetako borrokaren ondorioz, iaz Nafarroako Gobernuak eskola handitu zuen beste eraikin batekin. Hori adabaki hutsa dela uste du Zufiaurrek, eurek eskola berria eskatzen baitzuten. Hala ere, ikasturte honetan gobernuak adierazi die heldu den ikasturterako eskola berria izango dutela. Lehen garaipen horren ostean, ereduen arazoa argitu nahi zuten.\nEskola berriaren aldeko mobilizazioetan guraso elkartea eta Hazi eta Hezi plataforma izan dira protagonistak. Bertan eredu guztietako gurasoek parte hartu dute. Baina, behin eskola lortuta, eredu euskalduneko gurasoek Denok Bat Denok D plataforma sortzea erabaki zuten. Nafarroako Gobernuak eskolen antolaketaren inguruko iritzia eskatu zion eskola kontseiluari, eta guraso euskaldunak lanean jarri ziren.\n“A eta G ereduetako gurasoak ereduen banaketaz konbentzitzea zaila izango zela uste genuen, eta mugitzen hasi ginen. Bilerak eskatu genituen nonahi: eskolan, Hezkuntza Departamentuan, Sarrigurengo Udalean, eta alderdi politikoekin”, azaldu du Zufiaurrek. Horrez gain, murgiltze ereduaren inguruko hitzaldiak antolatu eta hedabideetara idazkiak bidali dituzte.\nGuraso elkarteak eredu banaketaren alde egin zuen. Baina, Zufiaurrek azaldu duenez, zuzendaritzak eta irakasleek ez zuten iritzia eman nahi, hori gobernuak hartu beharreko erabakia zela uste zutelako. Orduan, Denok Bat Denok D plataformak eredu erdalduneko Edusarri taldearekin batera hizkuntza ereduen banaketaren aldeko manifestua idatzi zuen. Azkenean, duela bi aste, gobernuak baieztatu zuen heldu den ikasturtean Sarrigurengo eskolak hizkuntza ereduen arabera banatuko dituztela.\nBi garaipenak lortuta ere, Sarrigurengo gurasoak ez dira geldituko. “Hurrengo helburua, herrian D ereduko institutu bat lortzea da”. Egun, Sarrigurengo ikasle guztiak Iruñeko Mendillorri institutura doaz. Gainera, Nafarroan eskola euskaldunaren alde bide luzea egiteko dagoela uste du Zufiaurrek. Hala ere, aurrera jarraitu aurretik, lortu dutena baloratzeko eta ospatzeko aukera izanen dute gurasoek.\nZer greba? »\n25th Mar | Albisteak, Iritzia, nafarroa |\t695\nLOMCEri buruz anitz solastatu da azken aldian egondako greba eta manifestaldiengatik. Pasa den astekoa, administrazio eta zerbitzuetako langile (AZL) izanda bizi izandako lehen ikasle greba izan zen; hau da, hezkuntza egoitza batean ikasle izan gabe bizi izan dudan lehena. Zenbait gauzak harritu naute.\nAlde batetik, AZLen artean, ez profesionalki ezta pertsonalki ere, ez zela grebaz solastatu. Ez aitzineko egunetan ezta gerokoetan ere. Ez greba zegoenik ezta grebaren arrazoiez. Deus pasatuko ez balitz bezala. Grebaren aferak beraiekin (gurekin) zerikusirik izango ez balu bezala. Aipatu beharra dago, hezkuntza legearen baitan eskola liburutegiak eta unibertsitateko liburutegiak ere arautuak gelditzen direla, beraz, liburuzain gisa, gaiak ukitu ukitzen gaituela. Zer erranik ez pertsonalki, bai guraso izanagatik, bai anai-arrebak izanagatik, bai dena delakoagatik ere, hezkuntzaren kalitateak eta funtzionamenduak hurbileko kezka izan beharko lukeela. Baina langileen artean, aipamenik ez.\nBertze aldetik, eta aitzinekoarekin lotuta pentsatzen dut nahiz eta ez duten horregatik bidezkotzat jotzen, lanean nabilen hezkuntza zentroaren sare sozialetan ere ez zen ikasle grebaren inguruko aipamenik egin. Ez alde, ez kontra, ezta txio ziztrin bat erez. Greba? Zer greba?\nJaso nuen bakarra, posta elektronikora ailegatzen diren mezuen artean, irakasle baten mezua izan zen; omen, berak eskola ordua zeukan greba egun horretan eta ikasle gutxi batzuk joan ziren bere eskola entzutera, egun normala izango balitz bezala. Baina greban zeuden bertze ikasle batzuk ere agertu ziren eta irakasleak gelan sartu eta grebaren zergatiak azaltzeko aukera eman omen zien. Lehendabizikoz eta azkenekoz emandako aukera izan zela zioen; greban zeuden ikasleek, manifestaldirako prestatutako bi leloez gain, arrazoi gutxi omen zekiten grebaren aferari buruz.\nTristea iduritu zitzaidan hori gertatzea. Agian ez da ikasleriaren gehiengoaren ispilu izanen. Beharbada anitzek jakinen dute zeren kexu diren, baina nik ikasle horiei langileen antza ere hartu nien. Orduan ulertu nuen, nolabait, zergatik ez zen gure artean grebari, LOMCEri buruz solastatzen: inor gutxik dakielako ezer. Hala izanen ote da? Hori bai dela larria…\nJakingo al dute liburuzainek lege berri honek eskola liburutegiak ez dituela bermatzen? Ez dituela eskola liburuzainak bermatzen? Gure ogibidearen kontrako legea dela? Eta arestian erran bezala, gure xilkotik haratago begiratuta ere, jakinen al dute beraien seme-alabengan, anai-arrebengan, lehengusu-lehengusinengan… horrek denak izanen duen eragina? Hau da, bizi garen gizarte honetan lege honek, eta batez ere bere gabeziek, izanen duten eragina?\nInformazioaren garaian bizi garela eta… ez al da hori ere bertze lelo bat bakarrik izanen?\nZaborra baliabide bilakatzeko »\n18th Mar | Albisteak, Gizartea, Ingurunea, nafarroa |\t802\nEkonomia lineal batetik ekonomia zirkular batera. Asmo hori jarri du mahai gainean Nafarroako Gobernuak, aurkeztu berri duen hondakinak kudeatzeko planaren zirriborroaren bidez. Agiria 2016-2025 eperako da, eta epaileek hutsean utzitako aurreko planaren tokia betetzea du helburu.\nAbiapuntua hagitz bertzelakoa da, eta ez bakarrik apustu egiten duelako hondakin gutxiago eragin, eta sortzen diren horiek berrerabiltzea eta birziklatzea helburu duen ekonomia zirkularraren alde; aurreko planak ez bezala, herritarren eta eragileen parte hartzea bultzatu duelako ere bai. Hondakinak errausteko aukerari buruz ere aldea nabarmena da: aurreko planak errauste planta eraikitzea lehenesten zuen, eta aurrekontuaren %92 bideratzen zion eraiki nahi zuen azpiegitura horri; oraingoak, berriz, baztertzen ez badu ere, bertzelako proposamenak eta alternatibak jartzen ditu mahai gainean, errausketaren ordez.\nNafarroako Gobernuko Landa Garapen, Toki Administrazio eta Ingurumen kontseilari Isabel Elizaldek “asmo handikotzat” jo du plana. Onartu du, hala ere, zehaztutako helburuek Europako eta Espainiako legedietara egokitzen dutela testua. Hau da, legeak agintzen duena egiten ari direla. Xedetzat hartutako neurrietako hainbat nabarmendu ditu: etxeko hondakinen kopurua %10 murriztea; hondakin guztiak tratatzea; Nafarroa osoan martxan jartzea etxebizitzetan eragindako materia organikoa biltzeko sistemak, eta hondakin horien %70 birziklatzea, bertzeak bertze.\nEkonomia zirkularraren alde egindako apustuaren bidetik, hondakinak baliabidetzat hartzeko beharra jarri du kontseilariak mahai gainean: “Horrek ekartzen du prebentzioa lehenestea, kudeaketa publikoa protagonista izatea eta enplegu berdea sortzeko dugun gaitasuna bultzatzea”, azaldu du Isabel Elizaldek.\nHelburuak argi utzi ditu gobernuak. Helburu horiek nola bete, ordea, bertze gauza bat da. Asmoak paperean jasotzea baino gehiago beharko dute. Horixe nabarmendu dute zirriborroa aztertu duten hainbat eragilek. Alderdi argi eta on anitz ikusten diote plan berriari, aurrekoarekin alderatuta 180 graduko norabide aldaketa ekarri duelako; baina baditu ilunak ere. Sustrai Erakuntza fundazioko buru Martin Zelaiak helburuetan “zorrotzago” izateko eskatu dio gobernuari; “2025erako errefusa, oraindik ere, %34 izatea onartzea gehiegi da”, jarri du adibide. Ekologistak Martxan taldeak eta Nafarroako Greenpeaceko bozeramaile Ana Malonek hondakinen bilketaren esparruari egin diote so, eta atez ateko sistemaren alde egin dute, “onena” delako; Malonek sistema hori ezartzearen alde egin du, “halabeharrez”.\nJesus Arbizu industria ingeniaria zorrotzagoa izan da bere kritiketan, eta nabarmendu du gobernuaren planak helburuak betetzeko moduan egiten duela huts: “Ingeniaritzaren ikuspuntutik ari dira, eta azpiegitura handiak proposatzen dituzte; hondakinena, baina, arazo soziala da, eta biologoak eta soziologoak behar ditugu hari heltzeko”, erran du.\nUPNren gobernuak 2010. urtean onartu zuen aurreko hondakinen kudeaketari buruzko plana. Sustrai Erakuntza fundazioak eta Sakanako Mankomunitateak helegitea jarri zuten haren aurka, eta, ondorioz, epaileek atzera bota zuten. Espainiako Auzitegi Gorenak 2015. urteko urtarrilean berretsi zuen baliorik ez zuela. Gobernuak, urte hartako otsailean, hutsetik hasi zuen plana osatzeko prozesua, berriz ere. Oraingo gobernuak aurkeztutako zirriborroa prozesu horren ondorioa da, beraz. Eta hori da, Jesus Arbizuren ustez, haren akats nagusietako bat. Industria ingeniariak parte hartu du prozesu horretan guztian. “Oraingo gobernuko arduradunak azken bileretan baino ez dira egon”, azaldu du.\nToki entitateen ardura\nZirriborroak hainbat datu jarri ditu mahai gainean, irudikatzen duten errealitate hori abiapuntutzat hartuta, hainbat helburu zehazteko. Arlo horretan kexarik ez du Arbizuk. “Diagnostikoa egin, eta legeak eskatutakoa hartu dute helburu”. 2014. urtean, 262.601 tona etxeko hondakin eragin zituen Nafarroak. Toki entitateen ardura da hondakin horiek biltzea eta tratatzea. Baztango Udala bazter utzita, gainerako udalek mankomunitateen esku utzi dute hondakinak biltzeko ardura. Denera, beraz, hamasei erakunde ari dira lan horretan. Baztango Udala eta mankomunitate horiek hondakinen partzuergoan egiten dute bat; denek, Iruñerrikoak izan ezik. Hondakinak tratatzeko lana Iruñerriko Mankomunitateak eta bertze erakundeek osatzen duten partzuergoak egiten dute, hain zuzen.\nMankomunitateek ez dute sistema bera erabiltzen hondakinak biltzeko. Emaitzak ere, ondorioz, ez dira berdinak, birziklatze kopuruei buruz, adibidez. Arbizuk eta gainerako eragileek Sakanak, Malerrekak, Bortziriek, Baztanek eta Iratik egindako apustua nabarmendu dute: gaika biltzea, hainbat kasutan atez ate, eta, bertzeak bertze, konposta egitea jasotako materia organikoarekin. Bidea hori dela nabarmendu dute Arbizuk eta Malonek. “Herritarrok argi izan behar dugu arazoaren parte garela, eta, ondorioz, konponbidearen parte ere izan behar dugula”, erran du lehenak; Malonek erantsi du “derrigorrean” egin beharko luketela herritarrek hondakinak gaika sailkatzeko, berrerabiltzeko eta birziklatzeko ahalegin hori. Administrazioak saritu beharko lukeela gaineratu du, eta zigortu, berriz, ahalegintzen ez direnen jokabidea.\nGaur egun, ahalegintzen ez direnen aldean jarri du Malonek Iruñerriko Mankomunitatea. Duen ardura handia da, ordea, Greenpeaceko kideak nabarmendu duenez, eskualde horretan sortzen direlako Nafarroako hondakinen erdiak. Iruñerriak bosgarren edukiontziaren aldeko apustua egin du. Nahi duenak uzten du hor materia organikoa. Giltza erabiltzen dute, bertzelako hondakinik bota ez dezaten.\n“Katalunian bide luzea egin dute sistema horrekin, eta agerian gelditu da ez duela funtzionatzen; %35 ere ez dute biltzen”. Arbizuk ere kritikatu du Iruñerriko Mankomunitatearen lana. “Ez ditu legeak betetzen; hondakinen arazoari buruzko kontzientziazio kanpainak egin beharrean, ingurumenari kalterik ez diotela egiten herritarrei sinetsarazteko publizitate kanpainak egiten ditu”.\nSakanako edo Bortzirietako mankomunitateek bezala, materia organikoa konpost bilakatzeko aukera bere egin du gobernuak aurkeztutako zirriborroak. Bat egin du apustu horrekin Arbizuk, baina, ez, ordea, prozesua gauzatzeko hautatutako bidearekin. Gobernuaren asmoa da Iruñean planta handi bat jartzea, eta bertze hiru txiki, Zangozan, Donezteben eta Arbizun. “Ez da hori bidea; Austriako ereduari jarraitu beharko genioke, eta planta txiki gehiagoren aldeko apustua egin”. Zirriborroak berak jasotzen du hondakinak sortzen diren tokitik ahalik eta hurbilen tratatzeko beharra. “Proposatzen dituen azpiegiturek, ordea, ez dute oinarri horrekin bat egiten”, salatu du Arbizuk.\nOntziak biltzeko azpiegituren inguruan antzeko kritika egin du Arbizuk. Gaur egun, lau planta ari dira lanean, baina gobernuak zirriborroan jaso du behar dena baino gaitasun handiagoa dutela azpiegitura horiek. Gobernuaren asmoa da Iruñekoa eta Tuterakoa bakarrik uztea martxan. “Berriz ere, ez dute hurbiltasuna kontuan hartzen”, erran du Arbizuk.\nHorren harira, bertze kritika bat jarri du mahai gainean 3R Konpainiak: “Ontziak berrerabiltzeko aukera aipatu ere ez du egiten zirriborroak”. Esparru horretan urratsik egiteko asmorik ez dela beldur dira taldeko kideak.\nAurreko planak hondakinak errausteko planta egiteko asmoa zuen izar. Alderantzizkoa da egoera oraingo zirriborroan, baina errausketaren aukera ez du bazter utzi gobernuak. Gogor kritikatu du hori Arbizuk, zirriborroa prestatzen hasi zirenean eragile guztiek adostu zutelako bide horri ez jarraitzea. “Nork eta zergatik sartu du orain errausketaren aukera?”, galdetu du.\nZehazki, gobernuak hiru bide proposatu ditu: lurperatzea, Nafarroan erraustea, edo hemendik kanpo erraustea. “Nafarroatik kanpo errausteko aukera hori mahai gainean jartzea ezin dugu onartu; guretzat txarra dena hemendik kanpo ere bada”, salatu du Sustrai Erakuntzako Martin Zelaiak. Greenpeaceko Ana Malonek ere lurperatzearen alde egin du. “Hondakinak ongi tratatzen badira, ez du zertan arazorik egon”.\nEkaina bitarteko epea zehaztu du Nafarroako Gobernuak zirriborroari ekarpenak egiteko. Asmoa da urtea amaitu baino lehen 2016-2025erako plana onartzea. Eragileek uste dute orain mahai gainean dagoen agiria hobetzeko aukera anitz badirela. Ana Malonek esparru guztietako ordezkariei egin die deia, prozesuan parte har dezaten: “Sindikatuek, herri mugimenduek eta abarrek parte hartzea behar dugu; politikariek ere bai; azken urteotako eztabaidetan ez dira egon”. Hondakinena “denon arazoa” dela berretsi du Arbizuk, eta, ondorioz, neurriak herritarrekin jorratu eta adostu behar direla. Hitz egin.\nEskarmentua eta freskura »\n18th Mar | Aisialdia, Albisteak, Euskara, Kultura, nafarroa |\t789\nTalde lana, lagunarteko giroa, antzerkia, auzolana, umorea, parte hartzea, jolasa… Denetarik izan du berriz ere Bardoak Nafarroako taldekako bertso egitasmoak, eta bihar Etxarri Aranazen egingo den finalean ere horixe islatuko da. Hamar mende geroago, oraindik entzun daiteke Itzaltzuko bardoaren kantuen oihartzuna, molde berriekin osaturik. Gartxoten ondorengoek harrobi sendoa osatzen dute Nafarroan. Guztira 121 parte hartzaile izan ditu aurtengo egitasmoak: hamasei talde eta 71 bertsolari. Hiru taldek itxiko dute aurtengo aldia biharko finalean: Obario Maldikoak, Larungo Antenak eta Atekaberts taldeek.\n“Taldekakoak bertsolaritza beste era batean ulertzeko aukera ematen du. Gozamenerako tarte handiagoa uzten du, esperimentaziorako… Txapelketa zurrunagoa da, eta Bardoek oholtza libreago bat marrazten dute denentzat”, halaxe ziurtatu du Saioa Alkaiza Obario Maldikoak taldeko bertsolariak. Iritzi berekoa da Julen Zelaieta Larungo Antenak taldeko kidea ere: “Kezkak badaude bi kasuetan, baina bertzelakoak dira. Ez zaigu hainbertze axola zenbat puntu eskuratzen ditugun. Guztia ongi antolatzea eta etxe giroko saio bat egitea da funtsezkoena”.\nIzan ere, taldekakoak, izenak ongi dioen moduan, elkarlana du zutarri garrantzitsuena. Taldeko kide guztiek zeregin andana dute saio bakoitza baino lehen: kartelak jarri, gaiak egin, bertze saiotara epaitzera joan, etxeko saiorako tokia bilatu, grabatzeko baliabideak bermatu, eta abar. “Nik uste dut horrelakoetan ohartzen garela Txapelketa Nagusian nolako lana egiten duten gutxi batzuek bertsolariok kantatu ahal izateko”, dio Zelaietak.\nFinean, Bardoetan balioa ematen zaie bertsolaritzaren esparru guztiei; saio baten atzean dagoen lan guztia azaleratzen da: “Garrantzitsua da bertsotan aritzea, baina gainontzeko lan guztia ere maila berean dago, denon lana da, eta hori baloratu behar dugu”, azaldu du Alkaizak.\nGainera, bertsolari hasiberrientzat plaza erakargarria eskaintzen du taldekakoak: formatu txikiko saioak, tokian tokikoak, lagunarteko giroa, taldekideen babesa, zurruntasun handiegirik ez… Aurten hogei bertsolarik lehen aldiz kantatu dute jendaurrean. “Lehen pausoa ona izan da, esperientzia positiboa izan dute gehienek. Hori garrantzitsua da”, baieztatu du Lorea Arburua Nafarroako Bertsozale Elkarteko kideak. Oro har, aurtengo aldiaren balorazio oso ona egiten du elkarteak.\nZelaietak jakinarazi du bertso eskola batzuek urtebete eskas izanagatik ere beren taldetxoa osatu dutela, eta horrek “ilusio berezia” egiten duela. Dena den, beterano gehiagok parte hartzea ere beharrezkoa dela uste du. “Polita da 14 urteko batek 40 urteko batekin kantatzea. Horrelako aukerak ematen ditu egitasmo honek, eta finalean ere denetarik egongo da”, ziurtatu du Joanes Illarregi Atekaberts taldeko kideak.\n16 urte izan arren, bi aldiz iritsi da Illarregi taldekako finalera. Aurtengoak, baina, badu berezitasunen bat, bere anaia Xabatekin kantatuko baitu oholtzan. “Txikitatik elkarrekin egon gara bertso eskolan, eta askotan tokatu zaigu batera abestea. Polita da hori”. Eskolarteko Bertsolari Txapelketan maiz hartu dute parte bi anaiek. “Bardoak oso ezberdinak dira. Agurretik bertatik beste giro mota bat nabari da”.\nSaioak egiteko molde horrek lotsa kentzeko bidea irekitzen duela uste du Illarregik: “Jendaurrean kantatzeko konfiantza hartzeko balio du, lagun giroan gaudelako. Horrek segurtasuna irabazten laguntzen du. Ongi pasatuz ikasten dugu”. Bertso eskolakoen artean ere giro hobea eta harreman estuagoa sortzen dela baieztatu du.\nHorrez gain, azken bi hilabeteotan bertsoa hain euskaldunak ez diren zenbait eskualdetara ere iritsi da. “Mezkirizko saioan sekulako giroa sortu zen, adibidez. Nabari zen eurentzat zerbait berezia zela saioa han egitea”, jakinarazi du Zelaietak. Illarregik uste du hainbertze umore eta jolas egonik hain bertsozalea ez den hori ere joan dela saioren batera: “Lehen aldiz bertso saio bat ikustera joan direnek esan digute ongi pasatu dutela, barre egin dutela eta gustura egon direla”.\nHorren harira, Arburuak ziurtatu du txapelketa kutsua alde batera utzi dela, eta biharko finalak batez ere balioko duela Nafarroan “bertso munduan zein ekosistema polita” dagoen ikusarazteko. “Lehia gutxienekoa da, eta hori bertsoak botatzeko eran ere nabari da. Dena den, Txapelketa Nagusia ere beharrezkoa dela uste dut, bertsoaz gozatzeko beste formatu bat eskaintzen baitu”, gehitu du Alkaizak.\nBertsolari, nahi duen oro\nObario Maldikoak taldeko kideak baieztatu du bertsolaria bertso bat bota nahi duen edozein dela. “Oso inportantea da profesionala ez den jendea ere aditzea bertsotan. Denetariko ereduak behar direla uste dut, eta Bardoek hori eskaintzen dute”. Alkaizaren ustez, bertsolaritza indartsu dago Nafarroan: “Euskara ukatu izan diguten guneetan ere geroz eta indartsuago dago, baina hori ezin da taldekakora mugatu; jendea urte osoan animatu behar dugu”.\nBaina bertso munduan dagoen oro ez da bertsolaria. Badaude gai egileak, aurkezleak, epaileak, bertsozaleak… Aldi honekin heziketa lan bat ere egin dela uste du Arburuak, bertsoaren ekosistema osatzen ari baita pixkanaka. Biharko egun osoko festa antolatu dute auzolanean. Etxarri Aranazko frontoian izango da finala, 17:00etatik aurrera. Ondoren, triki-poteoa egingo da, eta, eguna ongi amaitzeko, afaria egingo dute frontoian. Festa handi batekin bukatuko da aurtengo ekitaldia, eta finalean ere aniztasuna izango da nagusi: gazteen freskotasunak eta beteranoen eskarmentuak borobilduko dute saioa.\nLizentzia kontua »\n18th Mar | Aisialdia, Albisteak, Kultura, nafarroa |\t849\nBlack Roseko programazioaren eten mugagabea”. Horrela zioen hilaren 2an Burlatako taberna historiko horren Facebookeko hormako mezuaren izenburuak. Auzokideren batekin izandako arazoak eta kontzertuak egiteko beharrezko lizentzia berria ez lortzeak eragin du hori. Lizentzia lortzeko egin beharrekoak aztertzen ari da Peio Oroz lokalaren jabea. Bitartean, musika taldeak eta zaleak egoera noiz eta nola bideratuko zain daude.\nTabernetan kontzertuak egiteko araudiak garatuz joan dira azken urteotan. “Ireki genuenean, 1990eko hamarkada hasieran, ez zen baimen berezirik behar. Bizilagunak errespetatu, hori zen egin beharreko bakarra”, azaldu du Orozek. Urte batzuk geroago, “taberna bereziaren” lizentzia sortu zuen Burlatako Udalak, eta Orozek atera egin zuen. Egun, ordea, lizentzia hori zaharkitua dago, eta kontzertuak eskaintzeko beharrezkoa da “kafe-ikuskizun” lizentzia. Orozek bost urte daramatza tabernan lan egin gabe, lokala alokatua baitauka. Asier Perezek darama egun taberna, eta lizentzia berria lortzeko lanak duela urtebete hasi zituen. “Lokala egokitzeko lanak egin ditugu. Orain proba akustikoa egitea baino ez da geratzen, azkena 2004an egin baitzuten. Behin hori eginda, eta lizentzia ordainduta, ez luke arazorik egon behar”.\nHilaren 14an Burlatako udaletxean izan zen Oroz, lizentziari buruzko dokumentazioa jasotzen. Orain, paper guztiak aztertu beharko ditu, eta zer egin erabaki. Perezek kontratua du abendura arte, baina, arazoa konpontzen ez bada, ez du jarraituko. Hori gertatuz gero, betiko Black Rosek ateak itxiko lituzke.\nLokal historikoa da taberna hori. “Burlatan jende guztiak daki non dagoen”, adierazi du Orozek. Mikel Mendinueta lagunarekin batera ireki zuen taberna, 1991ko ekainean. “Gaueko giroan ez genuen gustuko tabernarik aurkitzen, eta erabaki genuen geurea irekitzea”. Inprimatzaileak ziren biak, baina nahiago zuten musika eta ostalaritza. Tabernaren izena Thin Lizzy taldearen abesti batetik atera zuten. “Diskoaren izenburua Black Rose: A Rock Legend zen. Abestia asko gustatu, eta izena ezin hobea iruditu zitzaigun”.\nOrozek dio 1990eko hamarkada hasieran Iruñerrian ez zegoela lokalik talde hasiberrientzat. “Beharra nabaria zen, programazioa beti bete-betea izaten baikenuen”. Musika talde hasiberrien erakusleihoa zen Black Rose. Orozek dio ez zutela estilo batera mugatu nahi, baina rock and rollak beti izan duela presentzia handia.\nTaberna ireki zutenetik musika mundua asko aldatu dela azaldu du Orozek. “Lehen ez zegoen Internetik, eta taldeek asko mugitu behar zuten kontzertuak egiteko. Gu hamaika tokitatik deitu gaituzte kontzertu eske. Maketa bat eta taldeari buruzko informazioa bidaltzen ziguten, taldearen curriculuma. Guztia eskuz idatzia”. Horrenbeste material izaten zuten, ezin baitzieten talde guztiei jotzeko aukera eman. “Guk erabakitzen genuen nork jotzen zuen eta nork ez. Ez gara kritikoak. Baina norbaitek hartu behar zuen erabakia”.\nTalde berrientzat ez ezik, musika zaleentzat ere elkargunea da Black Rose. “Euren etxean ere ezagutzen ez zituzten taldeek jo dute. Gerora, batzuk ezagunak egin dira. Adibidez, Marea. Hemen jo zutenean, haien kuadrilla baino ez zegoen publikoan, eta, handik gutxira, disko piloa saltzen hasi ziren”. Erreferentzialtasun horrek eragin du talde ezagun askok tabernan jo izana. “Barricadak kontzertu berezia egin zuen gurean bateria aldatu zutenean, eta gure 20. urtemugan Komak jo zuen”.\nEugenio Aristu Flacok dio musikari gisa Black Rosen hasi zela. “Partaide izan naizen talde guztiekin jo dut Black Rosen, hasi Bajo Cerorekin eta Txarrenara arte”. Musikarientzat taberna oso ondo antolatua dagoela uste du Aristuk. “Tratua oso ona izan da beti, baita soinuaren kalitatea ere”. Urteetan tabernaren inguruan musikarien arteko harreman sare bat osatu zela uste du. “Iruñerrian rockarekin zerikusia duen edonor pasatu da Black Rosetik”. Taldeekin egindako kontzertuez gain, Aristuk hainbat aldiz parte hartu du tabernako jam session-etan. “Urtemuga hurbiltzen zenean, horrelako ekitaldiak antolatzen genituen tabernaren inguruko jendeak”.\nHala ere, historia hori guztia zintzilik dago orain. Pena handia hartu zuen Aristuk Black Rosen kontzertuak eten behar dituztela jakin zuenean. “Ez dut pentsatu nahi bukatuko denik. Ez dakit zehatz-mehatz zer arazo izan dituzten, baina espero dut konponduko dituztela”.\nMusika talde hasiberriei agertoki bat eskaintzeko sortu zen Black Rose, eta oraindik ere egiteko hori betetzen duela uste du Aristuk. “Akaso, gazteek aukera gehiago dituzte gitarra bat lortzeko, baina jotzeko orduan ez dakit gauzak askorik aldatu diren”. Hala ere, Aristuk uste du rocka dela krisian dagoena. “Errelebo falta dago. Garai batean rockak bazuen publiko zabala. Gaur egun, ordea, gazteek beste estilo batzuetara jo dutela iruditzen zait”.


Lemmur: Lemmyren Androiderako bezeroa F-Droid-en dago! - Lemmy.eus\n@aldatsaadmin to Fedibertsoa\nLemmur: Lemmyren Androiderako bezeroa F-Droid-en dago!\nlemmur | F-Droid - Free and Open Source Android App Repository\nLemmurretik idatzi dut hau probatzeko.\nLemmurrek azalean zein irizpideren arabera ordenatzen ditu argitalpenak, badakizue? Esan duzuen bezela lemmy.ml/.eus nahasian dauzkat eta kronologikoa behintzat ez da…\nZe ondo! Ni ere Lemmurretik probatzen. Uste dut mugikorretik gehiago erabiliko dudala 👌🏼\nhementxe Lemmur probatzen ari den beste bat! ea horrela lemmyri aukera gehiago ematen dizkiodan!!\nah ba jarri dut. Ea horrela kasu gehiago egiten diodan…\nBadakizue nola kendu daiteken Lemmy.ml aplikaziotik? Ez ditut bertako edukiak ikusi nahi\nNahi nuke nik ere, edo behintzat lemmy.eus lokala jarri hasierako pantaila gisa. Bestela sartzen naizen bakoitzean aukeratu behar dut.\nEgia esan, nabigatzaileko lasterbidearen ikonoa jartzea mugikorreko mahaigainean erosoago zait oraingoz.\nIruzkin bat bidali ondoren akats ortografikoren bat zuzentzeko ere, lemmur erabiliz ezin dela uste dut. Beraz, instalatuta dudan arren, nabigatzailetik nahiago oraingoz.\nEuskaraz idazteko nabigatzailearen zuzentzailea baino hobea den zerbait dago, niri behintzat hala iruditzen zait (onena biak batera izatea da). AnysoftKeyboard teklatuaz ari naiz: https://librezale.eus/2017/02/20/anysoft-keyboard-euskaraz-kalean/\nSoftware librea da, euskaraz guztiz erabilgarri dago, idaztean egiten ditugun akats asko automatikoki zuzentzen ditu, hitzak amaitzen laguntzen dizu, pila bat hizkuntza ditu, hizkuntza atoan alda dezakezu, datraolat hizkia integratuta dakar… Telefonoan beti darabilt eta ordenagailuan bere ezaugarri batzuk faltan botatzen hasi naiz azkenaldian 😆\nAnysoftKeyboard aipatu duzula… gauza bat bakarrik ematen diot faltan (ezjakintasuna ia ziur)… Emotikonoak idazteko aukera! Zerrenda erakutsiko duen botoi bat, edo horrelako zerbait. Nola egiten da? Ez dut asmatzen!\nEmojientzako tekla bat agertu ohi da beheko errenkadan ezkerretara. Nik adibidez honela ikusten dut:\nProba batzuk egin ditut eta ezarpenak aldatuz gero botoi hori kentzerik badagoela ikusi dut. Ezarpenetan sartzeko Sartu bitoia sakatuta mantendu. Interfazea > Dohikuntzak eta gehiago > Beheko errenkada orokorra. Hor adibidez “iPhone estiloa” edo “Eskola zaharra” hautatuz gero, emojien teklarik ez duzu ikusiko. Beste modu batzuetara ere posible izango da kentzea. Lortu duzu ikustea?\nGogoratzen nuen halako aukera bat baino ez nuen topatzen, orain bai! Eskerrik asko! 🥳\nNun begiratu jakitea eta denbora pixkat eskaintzea bezelakorik ez dago. Espazio barran eskuinera, espazio barran ezkerrera, espazio barran gora egin eta funtzio desberdinak ezarri daitezke 👏🏼 Orain “bistan” ahalik eta funtzio gutxiena daukat eta keinu bidez azkar iris naiteke zenbaki/sinbolo/funtzio gehigarrietara.\nlemurretik ere!! hasieran eztakit zeatikan etzidan lemmy.eus onartzen bainan ordu batzuk geroago bai… bikain aplikazioa!!


2.000 lagun bildu ditu 2021eko MAZ Basauri jaialdiak bi jardunaldietan | Geuria\n“Asteburu bakarrean kontzentratu den zikloaren formatu berriak batez besteko betetze mailarik handiena izan du (% 87) Social Antzokian bederatzi urteko historian”, diote antolatzaileek.\n// Argazkia: Jon Goikouria\nMusikak Basauri bete du joan den asteburua. MAZ Basauri jaialdiaren bederatzigarren edizioa izan da azaroaren 12an eta 13an, asteburu bakarrean lehen aldiz, eta antolatzaileek balorazio positiboa egin dute, berriz ere ikusleen “babes oso handia” izan duelarik: “Asteburu bakarrean kontzentratu den zikloaren formatu berriak batez besteko betetze mailarik handiena izan du (% 87) Social Antzokian bederatzi urteko historian”, diote.\nDatuak datu, azaroaren 12ko jardunaldian 700 lagun bertaratu zen Social Antzokira Xoel López, Maika Makovski eta Sara Zozaya; beste “sold out” berri bat MAZ Basaurin. Hain zuzen ere, lehen jardunaldirako sarrerak ia 3 egun lehenago agortu ziren. Bigarren jardunaldian, larunbateko kontzertuetara beste 640 lagun joan zen Basauriko antzokira Derby Motoreta’s Burrito Kachimba, Sotomonte eta Cecilia Payne ikustera, sarrera guztiak berriro agortzetik gertu. “Datuok asteburu bakar batera biltzeko apustuarekin asmatu egin dela baieztatzen dute, izen handiko artistak programatzeko gaitasun berrituarekin, publikoaren eta komunikabide espezializatuen kritika positiboak jasoz eta Bizkaiko areto, antzoki eta pabiloietan kontzertu-programazioa oso ugaria izan den asteburu batetik indartuta ateraz”, diote antolatzaileek.\nTxiki MAZek eta MAZ Kalean ekimenaren baitan antolaturiko doako kontzertuek ere erantzun ona izan dutela diote antolatzaileek: Solobarria plazatik 600 lagun inguru bertaratu dira egun osoan zehar. “Zikloaren bederatzi edizioetako haur programaziorik osatuenak dantzak, magia, umorea eta Oliver Magoak eskainitako antzerki ikuskizuna bildu zituen, baita Rayo talde getxoztarraren kontzertua eta Zarata DJaren saioa ere”, diote. Txiki MAZera 250 pertsona baino gehiago gerturatu ziren: “Eguerdirako hurbildutako familiak horietako asko, gehienak Bizkaiko beste udalerri batzuetakoak”, diote. Bestetik, arratsaldean MAZ Kalean doako kontzertuak izan ziren Solobarrian, “inoiz baino artista gehiagorekin”. Rockein lehiaketaren 2019ko eta 2020ko edizioetan saritutako Addar, Dukkha, Cäctus, Keniama, El Viejo Chimango eta La Tokokera taldeak igo ziren agertokira eta 350 lagunetik gora bildu zituzten.\nMAZ Basauri Basariko Udalak sustatzen du. Bederatzi ediziotan udalerria musika-erreferente gisa kokatu du, eta pizgarri izan da Basauriko kultura-, merkataritza- eta ostalaritza-bizitzarako.\nSailkatuta: MAZ, MAZ Basauri, Portada\nMAZ Basauri musika jaialdia azaroan izango da aurten\nMAZ Basauri jaialdia bertan behera, Koronabirusaren hedapena gelditzeko asmoz


Bilaketaren emaitzak - "Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua)"\nErakusten 1 - 9 emaitzak -- 9 bilaketa honetara '"Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua)"' Joan edukira\n: "Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua)"\n"Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa Modulua " » "Urraduraren,elektrohigaduraren,ebaketaren, informazioaren eta prozesu berezien bidezko fabrikazioa Modulua ", "Urraduraren,elektrohigaduraren,ebaketaren, konformazio eta prozesu berezien bidezko fabrikazioa Modulua ", "Urraduraren,elektrohigaduraren,ebaketaren, konformazioaren eta prozesuak berezien bidezko fabrikazioa Modulua ", "Urraduraren,elektrohigaduraren,zenbaketaren, konformazioaren eta prozesu berezien bidezko fabrikazioa Modulua ", "Urraduraren,elektrohigaduraren,bakearen, konformazioaren eta prozesu berezien bidezko fabrikazioa Modulua ", "Urraduraren,elektrohigaduraren,grabaketaren, konformazioaren eta prozesu berezien bidezko fabrikazioa Modulua ", "Urraduraren,elektrohigaduraren,ebaketaren, konformazioaren eta prozesu bereizten bidezko fabrikazioa Modulua ", "Urraduraren,elektrohigaduraren,ebaketaren, konformazioaren eta prozesu berezia bidezko fabrikazioa Modulua ", "Urraduraren,elektrohigaduraren,ebaketaren, konformazioaren eta prozesu berezi bidezko fabrikazioa Modulua "\nErakusten 1 - 9 emaitzak -- 9 bilaketa honetara '"Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua)"', Bilaketaren denbora: 0,11s\nEbaketa eta ertzak prestatzeko prozesuak\nnork Zunzunegi Etxeberria, Javier\n9 Lanbide Heziketa 8 Fabrikazio Mekanikoa (Lanbide Arloa) 8 Mekanizazioa (Heziketa Zikloa). Erdi maila 8 Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua) 5 Fabrikazio mekanikoko produkzioaren programazioa (Heziketa Zikloa). Goi maila 4 Instalazioa eta mantenimendua (Lanbide Arloa) Gehiago ... 3 Fabrikazio prozesuen gauzatzea (Modulua) 3 Fabrikazio-teknikak (Modulua) 3 Mantentze-lan elektromekanikoa (Heziketa Zikloa). Erdi maila 3 Mekanizazio, konformazio eta muntaia prozesuen definizioa (Modulua) 3 Soldadura eta galdaragintza (Heziketa Zikloa). Erdi maila 2 Mantentze-lanen eta kalitatearen prozesuak eta kudeaketa (Modulua) 2 Mekanizazioa (Modulua) 2 Mekatronika Industriala (Heziketa Zikloa). Goi maila 1 Elementu finkoak (Modulua) 1 Fabrikazio Mekanikoko Sistema Osagarriak (Modulua) 1 Fabrikazio mekanikoa (Lanbide Arloa - LOE) 1 Fabrikazio mekanikoko diseinua (Heziketa Zikloa - LOE). Goi maila 1 Galdaketa (Heziketa Zikloa). Erdi maila 1 Galdaketa Prozesuak Gauzatzea (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Garraioa eta ibilgailuen mantenimendua (Lanbide Arloa) 1 Giro Naturaleko Soldadura (Modulua) 1 Karrozeria (Heziketa Zikloa). Erdi maila 1 Lotura- eta muntai-teknikak (Modulua) 1 Mekanizazio Prozedurak (Modulua) 1 Mekanizazioa (Heziketa Zikloa - LOE). Erdi maila 1 Metal Eraikuntzen Proiektuen Garapena (Modulua) 1 Metal eraikuntzak (Heziketa Zikloa - LOE). Goi maila 1 Metal-eraikuntzak (Heziketa Zikloa). Goi maila Guztiak ikusi ... gutxiago ...\n7 Elhuyar Hizkuntza Zerbitzuak 2 Euskadi. Hezkuntza, Unibertsitate eta Ikerketa Saila 2 IMH Makina Erramintaren Institutua 2 ONA electroerosión 1 Arizti, Maitane 1 Arratibel, Miren Gehiago ... 1 Atela, Aintzane 1 Emun Kooperatiba Elkartea (Arrasate) 1 G.B.L.H.I Miguel Altuna (Bergara 1 Ginjuame Pujadas, Albert 1 Goierriko Lanbide Eskola 1 Gómez Etxabe, Bego 1 IRALE (2005-2006 ikasturtea) 1 IRALE (2013-2014 ikasturtea) 1 Kortabarria Abadiano, Gorka 1 Lete itzulpenak 1 R-400 1 Sánchez Barroso, Jokin 1 Usurbilgo GLHBI 1 Zunzunegi Etxeberria, Javier Guztiak ikusi ... gutxiago ...\n9 Curriculumeko baliabideak 9 Interneteko baliabidea 2 EIMAk onetsitako materialak 2 IRALEren materialak


Kale-edanaz - Noticias de Gipuzkoa\nerramun osa 04.07.2021 | 00:53\nsasoi batetik errepikatzen ari garen akatsa da, besteak beste, gizartean an-tzeman daitezkeen behar, nahi eta itxaropenei buruz orokorrean hitz egitearena, gizartea askotarikoa dela eta orokorrean hitz egitea egokia ez dela ahazturik. Beste horrenbeste esan dezakegu izurritearen harira, gazteez ari garenean... edo helduez. Gazte guztiak ez baitabiltza festarik festa eta botiloitik botiloira, hainbatetan iradokitzen den eran. Gehienen jokabideak ez daukalako zerikusirik aisialdia ulertzeko era horrekin. Bestalde, ez da zuzena halako jokabideak suertatzen diren bakoitzean justifikatzen saiatzea ere.\nBi urte txar igaro dituztela? Aldi bera igaro dugu guztiok, eta milaka batzuek ere ezin izan dute kontatu gero! Aldi horrek sorrarazitakoak, ordea, ez du eraman gizartearen gehiengo zabala ondasun publikoak birrintzera, lorrintzera eta, bat-batean, herritarren loa eta bizimodua galaraztera! Horrexegatik, aten-tzioa deitzen dute guraso batzuen aldarteak eta arduragabekeriak, adinak edozer egiteko eskubidea ematen duela baieztatzen dutenean. Alperrekoak dira eskolak eta unibertsitateak familia batzuetan haur eta gazteen heziketa irizpide horien arabera bideratzen bada. Geroak ekarriko ondorioak! Eta orduan, ez du balio poliziari, tokian tokiko alkateari edo Ama Birjinari esku har dezaten eskatzea edo, besterik gabe, errua botatzea... Ea bakoi-tzak, norberaren eskubideez harago, besteen eskubideak eta guztion eginbeharrak kontuan hartzen dituen!\nArazo larria daukagu gizarte honetan, gero eta zabalagoa, gazteen eta ez hain gazteen artean jazotzen dena, batzuen aisialdia eta hurkoekin sozializatzeko modua alkoholaren gehiegizko eta etenik gabeko kontsumoan datzana, horrek dakarren guztia aintzat hartuta, ez osasun publikoaren ikusmoldetik bakarrik. Eta arazo horrek ez dauka zer ikusirik izurritearekin, pandemiak larritu badu ere. Beraz, gaiari albait arinen heldu beharko genioke arrazoietan eta irtenbideetan sakonduz, familiek, hainbat belaunalditako pertsonek, hezitzaileek, erakundeek eta abar parte hartuz eztabaida horretan.


Game Transformers: Hidden Stars Online. Play for free\nGame Transformers: Hidden Stars\nPlay jokoa Transformers: Hidden Stars Online:\nGame Description Transformers: Hidden Stars\nEz transformadoreak ezagutu duzu bizitza errealean? Agertu da zure etxe aurrean dute, eta orain eskatuko zaizu bat smart modu batean laguntzeko. Bere irudiekin argazkien, ez dago ezkutuko objektuak dira. Dira izartxoak markatu duzu, eta haiek dituzten aurkitzeko. Horiek guztiak aurkituko dituzu. ondoren, tranformery nahi duzun bye eta desagertu egiten dira. . Play jokoa Transformers: Hidden Stars konektatuta.\nTekniko jokoa Transformers: Hidden Stars ezaugarri\nGame Transformers: Hidden Stars gehitu: 14.09.2013\nJokoaren tamaina: 1.78 MB\nJokoa jokatzen: 2912 aldiz\nGame Rating: 3.76 errondan 5 (93 kalkuluen arabera,)\nBezalako jokoa Transformers: Hidden Stars Jokoak\nTransformatua biker: Ride\nTransformadoreak 2 borrokan\nTransfomers basamortuan racing\nMatrix: Dock Defensa\nTransformers: robot bat sortzea\nIhes Room 100\nAlice Funderland saioa\nAnna Valentine haurra\nGator ahate ehiza\nEmari ezkutuko ko\nForest tenplu ihes\nIhes Witch Etxea\nAutoak 2 Aurkitu alfabetoen\nZoriontsu Monkey 6\nDeskarga jokoa Transformers: Hidden Stars\nEmbed Joko Transformers: Hidden Stars zure web orrian:\nJokoaren txertatu Transformers: Hidden Stars zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Transformers: Hidden Stars , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Transformers: Hidden Stars -rekin, baita ere, jokoa jokatu zen:


Homo homini lupus latinezko esaldi bat da, euskaraz "gizona gizonarentzat otsoa da" esan nahi du. Tito Marcio Plauto (254 K.a. - 184 K.o.) erromatar komediografoaren Asinaria idazlanean agertzen da, honetan zehazki hau aipatzen du: "Lupus est homo homini, non homo, quom qualis sit non novit." (Otsoa da gizona gizonarentzat, ez gizona, bestea zein den ezagutzen ez duenean) Askotan gizateriak berekiko gauzatu ditzazken izugarrikeriak isladatzeko esaldi hau aipatu ohi da. Gramatikalki, nominatibo eta datibo batez osaturik dago: homo, -inis (gizon), eta lupus-i (otso).\ndbpedia-wikidata:Q284809 dbpedia-nl:Homo_homini_lupus wikidata:Q284809 dbpedia-es:Homo_homini_lupus dbpedia-pt:Homo_homini_lupus dbr:Homo_homini_lupus dbpedia-id:Homo_Homini_Lupus dbpedia-ko:í¸ëª¨_í¸ë¯¸ë_ë£¨í¸ì¤ dbpedia-de:Homo_homini_lupus dbpedia-it:Homo_homini_lupus dbpedia-fr:Homo_homini_lupus_est\nHomo homini lupus latinezko esaldi bat da, euskaraz "gizona gizonarentzat otsoa da" esan nahi du. Tito Marcio Plauto (254 K.a. - 184 K.o.) erromatar komediografoaren Asinaria idazlanean agertzen da, honetan zehazki hau aipatzen du: "Lupus est homo homini, non homo, quom qualis sit non novit." (Otsoa da gizona gizonarentzat, ez gizona, bestea zein den ezagutzen ez duenean) XVII. mendeko Thomas Hobbes ingeles filósofoak bere Leviatán liburuaren bidez esaldi hau ospetsu bilakatu zuen, liburu honetan berekoikeria gizakion jokabidean oinarrizkoa dela dio, nahiz eta gizarteak jokabide hau konpontzen saiatuko da, elkarbizitzaren mesedetan. Sarritan eta hutsegitez filoso honi esaldi honen sorkuntza egotzi izan zaio. Askotan gizateriak berekiko gauzatu ditzazken izugarrikeriak isladatzeko esaldi hau aipatu ohi da. Gramatikalki, nominatibo eta datibo batez osaturik dago: homo, -inis (gizon), eta lupus-i (otso). Plautoren esaldiaren kontrapuntu gisa Senekak "gizona gizonarentzat zeozer sakratua da". esaldia aipatu zuen.


2+2=5? -> MATE + MATE = LITERATURA?: 2009-12\nLau hiru dira,\nhiru lau diren neurri berean.\nEgia da batek hiru dituela,\nbik bi dituela bezain egia.\nUlertzen ez baduzue\nzazpi bost direla\neta bederatzi bederatzi.\nNola? Sei eta sei sei direla?\nBai! Zortzi ematen badizkizut sei emango dizkizut!\nNi, Irati orain 12:05 2 comentarios:\nNi, Irati orain 17:22 4 comentarios:\nNi, Irati orain 12:50 7 comentarios:\nNi, Irati orain 18:38 2 comentarios:\nEa kandelen argizaria bukatu aurretik aste honetako problema ebazteko gai zaren! Ordubete daukazu!\nILUNTASUNARI BELDURRA DIOZU?\nBi kandela ditugu. Badakigu kandelek ordubeteko iraupena dutela (argizaria ordubetean ezerezean gelditzen da) eta biei aldi berean amaitzen zaiela argizaria. Nola neurtuko ditugu 15 minutu?\ntik, tak, tik, tak, tik, tak... denbora bukatzen ari zaizu! Animo! Eta erre gabe ibili!\nNi, Irati orain 13:04 10 comentarios:\nNi, Irati orain 15:35 4 comentarios:


Carmelo Etxenagusia Ohorezko Aitamenaren III. ekitaldia - Kultur erakundeak - Mesa de entidades culturales\nAtzo ospatu zan Kultur Erakundeen Mahaiaren ohiko batzarra, gotzain laguntzailea buru zala. Eleizbarrutiko kultura eta komunikazino arloko erakundeak batzen dituan eremu hau orain dala hamar urte inguru sortu zan joan dan azaroaren 14an hil zan arte partaide eraginkorra zan Angel Mari Unzueta bikario nagusi ohiaren bultzadaz. Batzarraren hasieran, On Joseba Segura gotzain laguntzaileak bere aldeko otoitza eskatu eban eta Mahaiko kide guztiek bat egin eben beragaz. Ondoren, 2021eko azaroan Carmelo Etxenagusia Ohorezko Aitamenaren III. ekitaldia ospatzea onartu eben, hain zuzen be Unzuetaren heriotzaren urteurrenean, eta beroni hil osteko Ohorezko Aitamena emotea. Ohorezko Aitamen honeen lehenengo ekitaldia 2015ean ospatu zan eta Felix Garcia Olano kazetariak, Benito Ansola abadeak eta Gurutzi Arregi etnografoak jaso eben. 2018an ospatu zan bigarren ekitaldian, Martzel Andrinua frailea, Begoña Andonegi Mundakako parrokiako erreferentea eta Jose Angel Ubieta abadea izan ziran Aitamena jaso ebenak.\nOraingoz ez da zehaztu Angel Mari Unzuetaz gainera zeintzuk izango diran Carmelo Etxenagusia Ohorezko Aitamena jasoko dabenak Bilboko Eleizbarrutian kultura, hezkuntza eta komunikazinoaren arloan egindako ekarpenagaitik, izen bat edo beste proposatu bazan be. Batzarraren ostean, bikario nagusi ohiaren senideei emon eutsen erabagiaren barri eta esker onez eta hunkituta jaso eben barria.\nEleizbarrutiko ikastetxeek (EBI), Fede-zabalkunde eta Katekesirako ordezkaritzak, Komunikabideetarako sailak, Bizkaia Irratia eta Radio Popular-Herri Irratiak, Eleizaren Artxiboak, Eleiz Museoak, Jakinbide liburu-dendak, Labayru Fundazinoak, Begoñako Andra Mari Unibertsitate Eskolak, Kultura Gai eta Ondasunetarako eleizbarrutiko sailak eta Eleizbarrutiko Teologia eta Pastoraltza Institutuak osatzen daben Kultur Erakundeen Mahaiak Eleizbarrutiaren 70. urteurrena ospatzeko kurtso honetan egindako jardueren balantzea be egin eban. Batzarrean, datorren urteari begira batera egingo daben hainbat jarduera proposatuko zan eta ‘Jazotakoa jaso’ bideoklipen V. lehiaketa “bake eta bizikidetza” gaiaren inguruan ospatuko dala ebatzi eben.


BBVAren barrunbeetaz diharduen liburua aurkeztuko dute Bilbon\nOriol Malló kataluniarrak kazetaritza lan mardula egin du BBVAz eta berorren funtzionamenduaz. El libro negro del BBVA (BBVAren liburu beltza) da emaitza, eta ostegunean aurkeztuko du Bilbon.\nKoronabirusa tarteko, bere garaian aurkeztu gabe geratu ziren liburuetako bat da Txalaparta argitaletxeak argitaratutako El libro negro del BBVA (BBVAren liburu beltza). Oriol Malló Vilaplana (Bartzelona, 1967) kazetari kataluniarra du egile, eta bertan BBVA bankuaren erraiak bistaratzen ditu, “bere sorreratik gau egungo hedapen globalera arte”, argitaletxeak azaldu duenez.\n“Sistemaren estoldetan egindako ibilbide argigarria da, banketxe erraldoiaren garai ezberdinetako testuinguru ekonomikoaren azterketa sakona osatzera datorrena, eta azken finean, euskal eta espainiar kapitalismoaren bilakaeraren kronika bilakatzen zaiguna”, irakur daiteke liburuaren atzealdean.\nLiburua ekainean aurkeztu behar zuten jendaurrean, baina pandemiak eragindako atzerapenak medio, atzeratu egin behar izan dituzte datak. Irailaren 10ean, osteguna, Bilboko FNAC dendan egingo dute aurkezpena, 18:00etan.\nKanal hauetan artxibatua: Kazetaritza | Herrialde katalanak | Bilbo | BBVA


Eibarko Ezpalak 2016 jaialdiaren kronika: Ezpaten aho eta ahotsak — dantzan.eus\nHemen zaude: Hasiera › Komunitatea › Ezpalak jaialdia › Eibarko Ezpalak 2016 jaialdiaren kronika: Ezpaten aho eta ahotsak\nEibarko Ezpalak 2016 jaialdiaren kronika: Ezpaten aho eta ahotsak\nArgazkia: Iñaki Zugasti - dantzan.eus CC BY-SA\nHitzak bihurtzen omen gaitu gizaki, baina gizatalde bakoitzak bere hizkuntza eta bere hizkera darabiltza ahoan. Antzera suertatzen da ezpaten aho eta ahotsekin ezpata-dantzen lurretan: bakoitzak bere dantzaera dauka, baina ezpata-dantzek "senidetu" egiten gaituzte ezpata-dantzariok. Bi zentzutan hori:\na.- bata, hilt and point (heldulekua eta punta) erako ezpata-dantzak —batak heldulekutik eutsi eta ezpata-punta aurreko dantzariari emanda, eta beste eskuan bere atzekoak luzatzen dionari helduta— erabat lotuta gelditzen direlako, soka batean lotuta.\nSan Bartolome de la Torre (Huelva), ezpata-dantzariak, Eibarko Ezpalak jaialdian, 2016-05-29. Argazkia: Iñaki Zugasti - Dantzan.eus CC BY-SA\nb.- Bigarren esanahia Ezpalak dantza tradizionalaren jaialdiaren izpirituak gordetzen duena da: aurten ezpata-dantzen bitartez eta aurreko urte guztietan erabili izan ditugun beste gai edo tresnen bidez, elkar ezagutu ondoren, nolabait senidetuta gelditu diren hainbat tradizio dugu. Esan ohi da gizakia den printzeak bere herritarrak ezagutu behar lituzkeela; ezagutzak antzeko trazak nahiz elkarrengandiko aldeak erakutsi behar lituzke, eta helburu horretarako Ezpalak jaialdia plaza ireki eta egokia da, dudarik gabe.\nEzpalak jaialdia bere 11. ediziora iritsi da aurten. Aurren-aurreneko urtean, 2006an, ez gaurko ez beste izenik ez zeukalarik artean, ezpata-dantzei eskaini zitzaien. Jaialdiak zoragarri funtzionatu zuen, baina halabeharrez ezpata-dantza asko gelditu behar izan ziren gure egitarau xumetik kanpora. Beharbada, hemendik urte batzuetara berriz, genion. Aurten izan da —eta ez da izan, ikusiko dugun moduan— urtea.\nEibarko Klub Deportiboak antolatu duen LI Euskal Jaiaren barruan, Ezpalak jaialdia maiatzaren 29an, igandearekin, burutu da. Egitarauak eguerdiko 12:00tan jaialdian parte hartzen zuten taldeen kalejira zehazten zuen, Urkizuko plazatik Untzagarainokora. Urtero bezalaxe, aparteko giroa ekarri zuen kalejirak, dantza-taldeetako musikariez gain, Trintxerpeko dultzaineroek, Urolaldeko joaldunek eta Eibarko hainbat eta hainbat trikitilarik girotuta.\nUntzagako plazara iritsi eta, banaka-banaka, segizioan izandako talde guztiek aurkeztu zioten norbere burua beste behin harmailak bete-bete eginda zeukan Eibarko ikusle fidelari. Ordura arte iragarrita zegoen eguraldi eskasak mehatxu baino ez zuen egiten, eta antolatzaileek, jaialdiak plaza betean hartzen duen distiraren aurrean, arriskua hartu eta bertan jarraitzea erabakia zuten.\nArgazkia: Felipe Loiola - dantzan.eus CC BY-SA\nDantzan egin zuen aurreneko taldea Eibarko Kezka izan zen. Kezkako parte-hartzaile guzti-guztiek, gazteenetatik nagusienetaraino, euren koreografiak aurkeztu zituzten. Denek ere ezpata-dantzen generoa definitzeko balio duen egiturari eta ezaugarriari jarraituta, hots, dantzari guztiak lotzen direla ezpaten bidez (gorago azaldu dugu: esku baten atzeko dantzariak luzatzen digun ezpataren puntari heldu, eta beste eskuan heldulekutik oratu eta aurrekoari eskaintzen zaio beste ezpata baten punta).\nEzpaten ordez, halere, makilek ere balio dezakete (Debako nahiz Lesakako ezpata-dantzetan ikus daitekeen legez, nahiz erratzak ere bai, Beasaingo neskatilei orain dela urteak ikasi genien eran).\nArgazkia: Iñaki Zugasti -dantzan.eus CC BY-SA\nTalde guztiek burutu zituzten euren mudantzak (parrila edo larrosa ikusgarriak ahaztu gabe), eta izan genituen beranduago aritzekoak ziren Inglaterrako rapper danzarien dantzekin ausartu ziren gazteak. Detaile berri eta polita izan zen, dudarik gabe.\nBigarren taldea Nafarroako Berako Gure Txokoa izan zen. Lainoak gero eta sendoago eta ilunago nagusituz doaz. Beran bordoi-dantza egiten dute, hau da, ezpata dantzen generoko dantza, egitura berdintsuarekin, baina bordoi edo pordoiren bidez lotzen dira dantzariak.\nSan Esteban egunean (abuztuaren 3an) egiten dute bordoi-dantza Beran, eta bordon-dantza ez ezik, baita makila-dantza sorta ederra ere bai. Eibarko emanaldia makila-dantzatik ekin diote, eta hainbat aldaira eskaini digute. Eta makila-dantzaren amaierarekin batera, aurreneko euri-tantak bota ditu, ai! Arin baten bordon-dantzari ekin diote eta, euripean bada ere, errematatzeko borondatea izan dute beratarrek. Eskertzen diegu! Baina hortik aurrera...\nHortik aurrera, ulergarria denez, ikusleek alde egin dute Untzagako harmailetatik. Jaialdiari buruz, erabaki eta iragarri da ahal duten dantza-taldeek euren erakustaldia musikariek jotzen ari diren oholtza handi samar eta estalian egingo dutela. Euria gogor ari du kanpoan. Ikusle asko Untzagako dorrearen azpiko arkupeetan babestu dira, oholtzatik 50 metrora. Gutxi batzuek aterkia hartu eta hurreratu dira, baina gutxitxo dira. Ai! Ez, ez da berdin! Halere, jaialdiak aurrera jarraitzen du.\nArgazkia: Josu Garate - dantzan.eus CC BY-SA\nOholtza gainera Huelva probintziako San Bartolome de la Torre herriko dantzariak igo dira. Gure jaialdira Andaluziatik datorren estraineko taldea da, eta bezpera egunean Iruñean ikusi dugunez, ez gara erratu. Euskal Herrikoen aldean, desberdina da, baina Euskal Herrikoak bezain irmoa, solemnea, dotorea. Lerro baten bederatzi danzaor-ez osatutako taldea da, artean aurretik buruzagiaren, buruaren funtzioa betetzen duen dantza-maisua eta atzen-atzenean rabeador (dantza-buztana), libreago aritzeko baimena izan eta erabiltzen duen dantzaria dituela.\nDantza San Bartolome (abuztuaren 24an) eta San Sebastian (urtarrilaren 20an) egunetako prozesioetan ateratzen dute herrian, eta bere nortasuna musika tokeak —gaitak (txirulak) eta danborren hots izugarri indartsuak—, dantzarien seriotasun eta zehaztasunak eta darabilten jantzi nobleek azpimarratzen dute.\nHainbat figura edo mudantza eskaini digute oholtzatik kanpoko aldera euria bota ahalean ari duen bitartean. Une berezia izan da.\nAndaluziatik Irrintzi dantza taldea ikustearren Zumarragara itzuli gara. Santa Isabel egunean, uztailaren 2an, Antioko ermitan irudikatu dugu geure burua, eta Antxianko Ama txistulari-banda ederrak lagunduta, bertako soka-dantza eta ezpata-dantza ederrak ikusi ditugu, neurri baten ermita traza ere badaukan gure oholtza gainean.\nOrain arte ez dugu aipatu, baina bai Eibarko, bai Berako, bai Zumarragako, bai gero jardutekoa zen Iruñeko Duguna taldeetan, orain urte batzuek arte mutilek bakarrik betetzen zituzten dantzari-postuetara neskak ere igaro dira, eta pozgarria da geroa orain arte bezalakoa edo lehena bezain oparoa izan dezaketela dantza-protokolo hauek.\nAzkenaurreko Ingalaterrako Newcastle hiriko Kingsmen ezpata-dantza taldea izan dugu Ezpalak jaialdian. Talde hau Ingalaterrako ipar-ekialdeko rapper erako ezpata-dantzetan ezpezialdua dago. Rapper “ezpata” hauek motzak, malguak eta heldulekua eta punta izan beharrean, bi helduleku dituzte, eta dantzariak bi heldulekuetatik oratuta lotzen dira batzuek beste batzuekin.\nBost edo sei lagunez osaturiko taldeak dira rapper-dantzarienak, eta ospakizun edo jai alaitsuen testuingurua dute berezkoena; sarri, tabernaz tabernakoa.\nHain talde txikia izaki, Untzagako plazako oholtza gainean egoki aritu ziren, arrabita, soinu txiki eta bandoneoi are eta txikiago baten musikapean.\nRapper dantzen erritmoa bizi-bizia da, eta etengabeko korapilatze eta askatze prozesu baten inguruan aritzen dira, modu ezjakin baten esatearren. Ezpatekin osatutako izarrak, akrobaziak eta txiribueltak ere ez dira falta izaten.\nHalere, ezpata-luzeen tradizioa ere ezagutzen dute Ingalaterran eta, seinale gisa, mock combat motatako ezpata luzeak hartuta ekin zioten euren emanaldiari. Beharbada, ez da gehiegi izango jaialdiko ezpata-dantza guztien arteko desberdinena Kingsmen taldearenak izan zirela.\nJaialdiko azken emanaldia jaialdia antolatzen duten bi taldeen emankizun komuna zen izatekoa: Iruñeko Duguna eta Eibarko Kezka taldeek eta “Aunitz Urtez” ezpata-dantza. Juan Antonio Urbeltzen gidaritzapean antolatutako koreografia ederra da, Iruñeko San Fermin Aldapako eta Eibarko Arrateko Amaren ezpata-dantzak hartzen dituena bere barruan. Handiegia suertatzen da, ostera, gure oholtza gainean sartzeko baino, eta ezin izan zen emanaldian dastatu. Dena dela, jaialdian bertan adierazi zen beste baten dantzatu ahal izateko nahia, eta eguna hilabete baino lehenago etorri zen.\nEibarko San Juan jaien barruan, San Juan eguneko gauean (ekainaren 24an) soka-dantza atera ohi du Kezka dantza-taldeak. Bada, aurtengo soka-dantzak sarrera ikusgarria izan du: lehen zorretan gelditu zitzaigun Aunitz Urtez ezpata-dantza. Hantxe ikusi genituen bandera arboltzen, bi buruzagi parrilla gainetan dantzan eta zortzi bakarlari, zortzi izar ederren parekoak. Denak Iruñeko musikari bandak gidatuta.\nArgazkia: Aunitz Urtez ezpata dantza Iruñean (Ezpalak, 2016). Argazkia: Josu Garate - dantzan.eus CC BY-SA\nEskerrak eman nahi dizkiegu Iruñeko lagunei gure proposamena hain prestu eta hain gogotsu onartzearren. Urte askotarako!\nEtor dakizkigula Ezpalak edizio berriak! Beharbada ezpata-dantzen beste edizioren bat ere ikusteko gaude hemendik urte batzuetara, nork daki. Ezpata-dantzen generoa loraldi berri bat ari da ezagutzen Euskal Herria, eta mundu zabalean asko dugu ikusteko. Gure egunotan eta gurean behintzat aniztasuna osagarritasunaren sinonimo izan dadin.\nHona hemen Josu Garate, Iñaki Zugasti eta Felipe Loiolak egindako argazki gehiago:


Mende laurden alaitasuna hedatzen. Noticias de Gipuzkoa\nTaldeak oraintsu eskainiko kontzertu bat. (Gozategi)


FSM Custom Featured Image Caption – WordPress plugina | WordPress.org Euskara\ninstababa 2021(e)ko ekainaren 20(a)\nlizizcon 2021(e)ko martxoaren 30(a)\natutrabajo 2020(e)ko abenduaren 11(a)\nKarim 2020(e)ko urtarrilaren 5(a)\nLi-An 2019(e)ko maiatzaren 13(a)\njess2art 2019(e)ko ekainaren 27(a)\n“FSM Custom Featured Image Caption” software librea da. Ondoko pertsonek egin dizkiote ekarpenak plugin honi.\nFSM Custom Featured Image Caption 2 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez FSM Custom Featured Image Caption zure hizkuntzara.\nCatalan, English (US), eta Spanish (Spain).


Количество просмотров: 78968\nsochi.cat hetMS 2020-02-10 10:13:32\ntariestigED 2020-02-05 20:31:28\nРёРЅС‚РёРј СѓСЃР»СѓРіРё РјРµС‚СЂРѕ\nСЃР°Р№С‚ РёРЅС‚РёРј СѓСЃР»СѓРі\nРёРЅС‚РёРј СѓСЃР»СѓРіРё РґРѕРЅРµС†Рє\nJamesutonVW 2020-02-05 04:56:06\nЖил на острове Буяне\nмужичок с двумя х….\nПо навету злого дяди\nпро него узнали б….\nСтали строить корабли,\nсловно век их не е….\nРежет судно гладь воды,\nв трюме триста две п…\nОстров впереди маячит,\nсудно к острову х….\nРовно месяц он пахал,\nсразу два в одну пихал.\nВсё истёр до ровной глади\nон на триста первой б….\nЗдесь мораль витиевата,\nплохо, если баб богато.\nЧтоб не истереться в стружку,\nвыбирай одну подружку … https://loveawake.ru


Surrey Hego-ekialdeko Ingalaterrako konderria da, Erresuma Batuan. Mugakide hauek ditu: Hampshire, Berkshire, Londres Handia, Kent, East Sussex eta West Sussex. Surrey ia milioi bat biztanle ditu. Antzinako hiriburua, Kingston upon Thames konderriaz kanpo dagoenez, hiriburu berria Guildford da. Surrey izena antzinako ingelesetik dator (suther-ge) eta "hegoaldeko barrutia" esan nahi du.\nSurrey Hego-ekialdeko Ingalaterrako konderria da, Erresuma Batuan. Mugakide hauek ditu: Hampshire, Berkshire, Londres Handia, Kent, East Sussex eta West Sussex. Surrey ia milioi bat biztanle ditu. Antzinako hiriburua, Kingston upon Thames konderriaz kanpo dagoenez, hiriburu berria Guildford da. Surrey izena antzinako ingelesetik dator (suther-ge) eta "hegoaldeko barrutia" esan nahi du. (eu)


San Lorentzoko Azoka\nData:2013/08/10 - 2013/08/10\nTokia:San Nikolas plaza - Biotz Alai plaza (Algorta)\nAbuztuaren 10ean, larunbatean, San Lorentzoko Azoka izango da Getxon berriro ere. Aurten San Nikolas eta Biotz Alai plazetan kokatuko dira parte hartuko duten 46 ekoizleen 52 saltokiak. Ohi denez, Getxoko Kultur Etxeak eta BKKk antolatuta, goizeko 10.00etan hasi eta 14.30ak aldera amaituko da. Gauez, 22.00etan, Getxoko Biotz-Alai abesbatzak jaialdia itxiko du urtero talde honen izena duen plazan eskaini ohi duen kontzertuaren bitartez.\nAzokako bisitariek goiz osoan zehar euskal baserriko produktu tipiko ugari erosi ahal izango dituzte, honakoak esaterako: barazkiak, frutak, gaztak, pateak eta ahatearen deribatuak, ogia, pastelak, eztia, sagardoa edo txakolina, apaindurako landareak eta urdaitegiko produktuak, besteak beste. Trikitilari eta gaitari taldeak egongo dira jai giroa animatzeko, horrela, bertaratzen direnek talo txorizoarekin, sagardoa edo bestelako produktu batzuk dastatu ahal izango dituzte kokaleku bakoitzean dauden txosnetan.\nGoiz erdian, ekoizle askok nahitaezko hitzordua izango dute, Idiazabal jatorrizko deitura, barazki eta landareen lehiaketa tradizionalen eskutik. Urtez urte partaideak lehiaketa hauetan lehiatzen baitira. Merkatu honetako produktuen kalitate eta dibertsitatea pizgarri nagusiak dira bisitarientzat, eta horiei esker, Getxoko San Lorentzo Bizkaiko azoka garrantzitsuenetako bat da. Izan ere, azken urteotan batez besteko bisitari kopurua 18.000 lagunekoa izan.\nEguna bukatzeko, Biotz-Alai abesbatza San Lorentzoko jaiari amaiera bikaina emateaz arduratuko da. Horrela bada, bere ohiko kontzertua emango du Getxoko abesbatzaren izena daraman plaza horretan, 22.00etatik aurrera. Saioa doako izango da.\n© 2017 Getxoko Udala


cousasdecarragal: MARIN.ARTE. 'NALGURES NA GALICIA'. POR ANGEL G. CARRAGAL